Уважаеми колеги,

Завърши общинският (първи) кръг на ХХ Национална олимпиада по астрономия. Той както винаги, е задочен.

Молим ви, при проверката на писмените работи на участниците да имате пред вид следващите кратки инструкции и съвети.

Учебен материал. Значителна част от учебния материал, върху който се съставят задачите за олимпиадата, излиза извън рамките на стандартните програми по предметите “Човекът и природата”, география, физика и астрономия в училищата. Една от основните цели на олимпиадата е насърчаване на извънкласните форми на обучение по астрономия, като кръжоци, клубове и др. 
Задачи. Задачите от астрономическата олимпиада се характеризират със своеобразен стил. Чрез формулировката на задачите се цели да се провокира любопитството на децата към знанията по физика и астрономия, да се насърчи творческото и оригинално мислене, да се постави необикновен проблем, който изисква нестандартно и самостоятелно решение. Едновременно с това, много задачи съдържат елемент на шега и забавление. 
Като имате пред вид тези обстоятелства, при оценяването на писмените работи следва да бъдете максимално снизходителни към участниците. Молим ви да оценявате по достойнство всяка тяхна идея и опит за мислене. По правило, до областния (втори) кръг на олимпиадата би трябвало да се класират повечето участници – примерно поне ¾ от тях.

Проверка и оценяване. 
При проверката на писмените работи трябва да се има предвид, че решенията на децата няма да следват авторските решения! 
Спецификата на задачите от астрономическата олимпиада е, че те често позволяват по няколко, понякога съвсем различни подходи за решаване. Те могат силно да се различават от официалните решения, дадени от авторите, и въпреки това също да са верни. Това изисква доста по-голямо внимание при проверката и оценяването.
В авторските решения са включени подробни обяснения за улеснение на проверяващите учители, като разбира се, такъв стил на излагане на решенията не би трябвало да се очаква от учениците. 

Числените отговори на учениците често няма да съвпадат точно с тези от официалните решения – учениците могат да използват леко различаващи се по стойност изходни данни, които сами ще са търсили в интернет или други източници. При правилни пресмятания такива отговори следва да се признават за верни.
Решението на всяка задача се оценява с максимален брой от 10 точки. Освен тях, в някои случаи могат да се присъждат и до две допълнителни точки за награда, когато:

· решението съдържа особено оригинална идея, която е вярна и правилно използвана;

· в решението е отчетен фактор, чието отчитане не се изисква в официалното решение (за да се улесни задачата), но по принцип е достатъчно основателно.

· решението е образцово по отношение на логиката, стройното и ясно изразяване на мисълта, доброто оформление.

Точките за награда могат да се дават и когато останалата част на решението не се оценява с максималния брой точки.


Помощ при проверката на писмените работи учителите могат да получат от народните астрономически обсерватории, списък на които е даден в края на писмото. 

Допускане до ІІ кръг. До ІІ кръг се допускат участниците, които имат оценка най-малко половината от максималния брой точки, т.е. най-малко 30 от 60 точки.
Народни астрономически обсерватории и планетариуми

	Название
	Адрес
	Телефон, e-mail

	Варна
	Народна астрономическа обсерватория и планетариум “Николай коперник”
	Приморски парк 4, п.к. 120, гр. Варна 9000
	052-684441, 4
planetarium@mbox.contact.bg


	Габрово
	Народна астрономическа обсерватория и планетариум
	п.к. 194, гр. Габрово 5300
	066-808234, 804061
planetarium.gb@abv.bg

	Димитровград
	Народна астрономическа обсерватория и планетариум “Джордано Бруно”
	Парк “Никола Вапцаров”, гр. Димитровград 6404
	0391-66797
naopjbruno@abv.bg

	Кърджали
	Народна астрономическа обсерватория “Славей Златев”
	п.к. 134, гр. Кърджали 6600
	0361-62595, 61556
obskar@infotel.bg

	Силистра
	Народна астрономическа обсерватория “Галилео Галилей”
	ул. “7 септември” 61, п.к. 304, гр. Силистра 7500
	086-824139
nao_ggalilej@mail.bg

	Сливен
	Народна астрономическа обсерватория
	п.к. 7, гр. Сливен 8800
	044-625383
aosliven@abv.bg

	Смолян
	Народна астрономическа обсерватория и планетариум
	бул. “България” 20, п.к. 132, гр. Смолян 4700
	0301-83074, 23074
planet_sm@abv.bg

	Стара Загора
	Народна астрономическа обсерватория и планетариум “Юрий Гагарин”
	ул. “Цар Иван Шишман” 62, гр. Стара Загора 6000
	042-643183
aogagarin@orbinet.bg

	Хасково
	Астрономическа обсерватория при ОП „Младежки център”
	бул. “България” 41, гр. Хасково 6300
	0886 061072

ao_haskovo@abv.bg

	Ямбол
	Народна астрономическа обсерватория и планетариум
	ул. “Цар Иван Александър” 12, п.к. 220, гр. Ямбол 8600
	046-664216
naop_jambol@mail.bg


PAGE  
2

